**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**APSTIPRINĀTI**

ar Madonas novada pašvaldības domes

04.07.2025. lēmumu Nr. 24

(protokols Nr. 2, 22. p.)

2025. gada \_\_\_\_. jūnijs

**NEKUSTAMĀ ĪPAŠUMA**

**“Smecere”, Lazdonas pagastā, Madonas novadā,**

**zemes vienības ar kadastra apzīmējumu 70660010056**

**teritorijas daļas īstermiņa zemes nomas tiesību**

**IZSOLES NOTEIKUMI**

**publiskā pasākuma** **“Pasaules čempionāts blakusvāģu motokrosā Madonā”**

**norises laikā**

Mototrasē “Smeceres sils”, Madonas novadā

1. **Vispārīgie noteikumi**
   1. Izsoles noteikumi (turpmāk – Noteikumi) nosaka kārtību, kādā tiks noteikts Madonas novada pašvaldībai piederoša nekustamā īpašuma ar kadastra numuru 7066 001 0056 sastāvā esošas zemes vienības ar kadastra apzīmējumu 7066 001 0056 un adresi – "Smecere", Lazdonas pag., Madonas nov., teritorijas daļas 0,17 haplatībā (turpmāk – Objekts) īstermiņa nomnieks (saskaņā ar Pielikumu Nr. 1).
   2. Īstermiņa zemes nomas tiesību izsole tiek rīkota saskaņā ar Pašvaldību likuma 4.panta pirmās daļas 5., 12.punktu, 5. pantu un 73. panta ceturto daļu, Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” 28., 29.5., 29.7., 30.4. un 32. punktu, Publisku izklaides un svētku pasākumu drošības likuma 5. panta otro daļu.
   3. Īstermiņa zemes nomas tiesību elektronisko izsoli organizē un veic Madonas novada pašvaldības Īpašuma iznomāšanas un atsavināšanas izsoļu komisija (turpmāk tekstā – Komisija). Ar Noteikumiem var iepazīties interneta vietnē: www.madona.lv vai Madonas novada centrālajā administrācijā (Saieta laukums 1, Madona, Madonas novads, 101.kabinetā) darba laikā (darba dienās no plkst.8.00 - 17.00, pirmdienās līdz pkst.18.00, piektdienās līdz plkst.16.00)
   4. Iznomātājs – Madonas novada pašvaldība.
   5. Izsole ir mutiska ar augšupejošu soli.
   6. Pieteikums ir iesniedzams Madonas novada pašvaldībā, Saieta laukums 1, Madona, Madonas novads, (darba dienās no plkst.8.00 līdz plkst.17.00, pirmdienās līdz plkst.18.00, piektdienās – līdz plkst.16.00) vai elektroniski parakstīti uz pasts@madona.lv līdz **2025.gada\_\_\_\_\_\_\_\_\_\_\_\_plkst.\_\_\_\_\_\_.** Pieteikumu ar pievienojamiem dokumentiem klātienē iesniedz slēgtā aploksnē, uz aploksnes norādot, “Pieteikums nekustamā īpašuma “Smecere”, Lazdonas pagastā, Madonas novadā īstermiņa zemes nomas tiesību izsolei”. Visi pieteikuma dokumenti iesniedzami valsts valodā.
2. **Objekta raksturojums.**
   1. Zemes vienības ar kadastra apzīmējumu 7066 001 0056 un adresi – “Smecere”, Lazdonas pagasts, Madonas novads, teritorijas daļa 0,17 ha platībā, pasākuma “Food cort zonā” (saskaņā ar Pielikumu Nr. 1).
   2. Nomas Objekta izmantošanas mērķis – sabiedriskās ēdināšanas un alkohola tirdzniecības nodrošināšanai pašvaldības rīkotā publiskā pasākumā “Pasaules čempionāts blakusvāģu motokrosā Madonā” 2025. gada 16. un 17. augustā, “Food cort zonā”.
   3. Elektroenerģijas pieslēgums netiek nodrošināts.
   4. Objekta īstermiņa nomas līguma termiņš – **2025. gada 16. – 17. augusts**.
   5. **Tehniskās prasības, kas nomniekam būs jānodrošina Objektā**:
      1. 7 dažādu sabiedriskās ēdināšanas uzņēmumu tirdzniecības organizācija (10 darba dienu laikā no izsoles dienas Nomnieks iesniedz 2.6. punktā noteiktā rīkotāja pārstāvim uz e-pastu [info@wscmadona.com](mailto:info@wscmadona.com) apakšnomnieku sarakstu, kurā norāda uzņēmuma nosaukumu, reģistrācijas numuru, katras tirdzniecības vietas metrāžu (m), ēdienu un dzērienu sortimentu katrā tirdzniecības vietā.
      2. Katrā no 7 tirdzniecības vietām jānodrošina:

* tirdzniecība atļauta tikai no teltīm vismaz 50 gb. (izmērs: 3x3metri, krāsās: vienādas krāsas);
* katrā tirdzniecības vietā jābūt vismaz diviem Rollbāriem.
* estētisks, ar Noteikumu 2.6. punktā noteiktā rīkotāja pārstāvi saskaņots, ēdināšanas teritorijas noformējums;
* aprīkojums: 120 galdu un krēslu komplekti, katrs komplekts sešām personām. Galdiem un krēsliem jābūt vienādiem, teicamā tehniskā un vizuālā stāvoklī;
* dažādība piedāvājuma sortimentā (ieskaitot veģetāro un vegāno ēdienu piedāvājumu).
  + 1. Ģenerāluzņēmējam jānodrošina:
* ēdināšana 5000 pasākuma apmeklētāju pilnu divu dienu garumā;
* elektroenerģija 7 tirdzniecības vietās.
  1. Neskaidrību gadījumā par Objekta robežām vai tehniskajām prasībām sazināties ar Kasparu Ērkuli, mob. t. 22309446, e-pasta adrese: [info@wscmadona.com](mailto:info@wscmadona.com)

1. **Izsoles veids, maksājumi un samaksas kārtība.**
   1. Maksāšanas līdzekļi – **100 % *euro***.
   2. Izsoles sākumcena – Objekta sākotnējā aprēķinātā nomas maksa **4 000,**- ***euro*** (četri tūkstoši eiro, 00 centi) bez PVN.
   3. Izsoles solis noteikts **400,**- ***euro*** (viens simts euro, 00 centi).
   4. Iznomātājs nomas līgumu slēdz ar pretendentu (turpmāk – Nomnieks), kurš atbilst iznomātāja nosacījumiem un ir piedāvājis augstāko nomas maksu.
   5. Nomniekam samaksa par Objekta zemes nomu veicama **100 %** apmērā pēc līguma noslēgšanas. Iznomātājs noformē rēķinu un izsniedz tos Nomniekam, nosūtot to uz Nomnieka norādīto e-pasta adresi.
   6. Papildus nosolītajai zemes nomas maksai nomniekam jāmaksā:
      1. Pievienotās vērtības nodoklis Latvijas Republikas normatīvajos aktos paredzētajā apmērā un kārtībā.
      2. Pašvaldības nodeva, pamatojoties uz Madonas novada pašvaldības domes 23.08.2022. saistošo noteikumu Nr. 29 “Par ielu tirdzniecību un tirgus statusa piešķiršanas kārtību Madonas novadā”.
2. **Nosacījumi pretendenta dalībai izsolē.**
   1. Par izsoles dalībnieku var kļūt juridiskā vai fiziskā persona vai personu grupa, kura saskaņā ar spēkā esošajiem normatīvajiem aktiem un šiem Noteikumiem ir tiesīga piedalīties izsolē un iegūt īstermiņa nomas tiesības sabiedriskās ēdināšanas un alkohola tirdzniecībai pašvaldības rīkotā publiskā pasākumā “Pasaules čempionāts blakusvāģu motokrosā Madonā”.
   2. Pretendents normatīvajos aktos noteiktajos gadījumos ir reģistrēts Latvijas Republikas Uzņēmumu reģistrā un kuram:
      1. nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150,- *euro* (viens simts piecdesmit eiro, 00 centi), kā arī maksājumu (nodokļi, nomas maksājumi utt.) parādu attiecībā pret Madonas novada pašvaldību;
      2. nav pasludināta maksātnespēja, nav uzsākts likvidācijas process, tā saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu;
      3. Organizatoram ir jānodrošina, ka tirgotājiem ir reģistrēta saimnieciskā darbība un ir izsniegta speciālā atļauja (licence) komercdarbībai ar akcīzes precēm, saskaņā ar spēkā esošajiem normatīvajiem aktiem;
      4. ir pieredze sabiedriskās ēdināšanas nozarē ne mazāk kā 5 gadi pasaules līmeņa motosporta pasākumu organizēšanā un ēdināšanas nodrošināšanā, ko var apliecināt ar atsauksmi vai līgumu. Organizatoram ir jānodrošina, ka tirgotājiem ir (reģistrēts darbības veids atbilstoši saimnieciskās darbības / nozares klasifikācijas kodam (NACE)).
   3. Izsolē nevar piedalīties, ja personai, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
3. **Izsoles pretendentu reģistrēšana.**
   1. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, iesniedzot pieteikumu. Papildus iesniedz pieredzes apliecinājumu, kuram pievieno apliecinājumu par ne mazāk kā 5 gadu pieredzi pasaules līmeņa motosporta pasākumu ēdināšanas nodrošināšanā, ko var apliecināt ar atsauksmi vai līgumu.
   2. Piesakoties izsolei, Pretendents apliecina, ka iepazinies ar šiem Noteikumiem, piekrīt tiem un nav iebildumu pret šo Noteikumu nosacījumiem.
   3. Pēc pieteikumu iesniegšanas termiņa beigām, Komisija slēgtā sēdē bez Pretendentu piedalīšanās izvērtē pieteikumu atbilstību šo noteikumu prasībām, ņemot vērā iesniegtos dokumentus. Komisijas lēmums par Pretendenta iekļaušanu vai neiekļaušanu pretendentu sarakstā tiek nosūtīts uz komersanta norādīto e-pasta adresi.
   4. Ja komersants ir izpildījusi izsoles noteikumu prasības, tā tiek reģistrēta nomas tiesību pretendentu reģistrācijas sarakstā, kurā ieraksta šādas ziņas:
      1. pretendenta kārtas numurs;
      2. pretendenta nosaukumu, reģistrācijas numuru, juridisko adresi.
   5. Izsoles pretendents netiek reģistrēts, ja:
      1. nav izpildīti visi šo Noteikumu 4. punktā minētie norādījumi;
      2. uz izsoles dienu ir ierosināta pretendenta maksātnespēja vai tā saimnieciskā darbība ir apturēta;
      3. saņemta informācija par pretendenta nenokārtotajiem parādiem, kas var būt par iemeslu tā maksātnespējas ierosināšanai.
   6. Komisija nav tiesīga sniegt informāciju pretendentiem par citiem izsoles pretendentiem.
4. **Izsoles norise.**

6.1. Izsoles gaita tiek protokolēta. Izsoles protokolā atspoguļo visas komisijas priekšsēdētāja (vadītājs) un Pretendentu darbības izsoles gaitā. Protokolu paraksta visi komisijas locekļi.

6.2. Izsole notiek, ja uz to ir pieteicies, noteiktajā kārtībā reģistrējies un ierodas vismaz viens Pretendents. Pretendenti pirms izsoles sākšanas tiek iepazīstināti ar izsoles noteikumiem, ko apliecina ar saviem parakstiem Pretendentu reģistrācijas sarakstā.

6.3. Ja noteiktajā laikā uz izsoli ierodas vismaz 1 (viens) Pretendents, izsoles vadītājs paziņo par izsoles uzsākšanu.

6.4. Izsolē starp Pretendentiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.

6.5. Izsoles gaita:

6.5.1. Izsoli vada komisijas priekšsēdētājs.

6.5.2. Komisijas priekšsēdētājs, atklājot izsoli, iepazīstina ar komisijas sastāvu un pārliecinās par Pretendentu ierašanos saskaņā ar Pretendentu reģistrācijas sarakstu.

6.5.3. Pretendentam tiek izsniegta kartīte ar numuru, kas atbilst Pretendentu reģistrācijas sarakstā ierakstītajam kārtas numuram.

6.5.4. Izsoles komisijas vadītājs īsi raksturo iznomājamo Nomas objektu, paziņo izsoles sākotnējo nomas maksu, kā arī izsoles soli – par kādu sākotnējā nomas maksa tiek paaugstināta ar katru nākamo solījumu.

6.5.5. Ja mutiskai izsolei ir reģistrēts un ieradies tikai viens Pretendents, izsoli atzīst par notikušu. Iznomātājs ar Pretendentu slēdz nomas līgumu par nomas maksu, kas nav zemāka par izsoles sākumcenu.

6.5.6. Pretendenti solīšanas procesā paceļ savu reģistrācijas kartīti ar numuru. Izsoles vadītājs atkārto pirmā solītāja reģistrācijas numuru un nosauc piedāvāto maksu. Piedāvātās izsoles maksas pieaugums nedrīkst būt mazāks par izsoles soli.

6.5.7. Izsoles komisija izsoles gaitā izsoles protokolā atzīmē katra Pretendenta piedāvāto maksu, turpinot maksas atzīmēšanu, kamēr to paaugstina. Atsakoties no turpmākas solīšanas, katrs Pretendents pretendentu reģistrācijas sarakstā ar parakstu apliecina savu pēdējo solīto nomas maksas summu.

6.5.8. Ja vairāki solītāji reizē sola vienādu maksu un neviens to nepārsola, tad nomas tiesības iegūst solītājs, kurš pieteikumu izsolei ir iesniedzis agrāk.

6.5.9. Ja neviens no izsoles dalībniekiem vairs augstāku maksu nepiedāvā, izsoles vadītājs trīs reizes atkārto pēdējo augstāko maksu un fiksē to ar vārdu “iznomāts”. Tas nozīmē, ka Nomas objekts ir iznomāts izsoles dalībniekam, kas nosolījis pēdējo augstāko maksu.

6.5.10. Pretendents, kurš pēdējais piedāvājis augstāko nomas maksu, pēc nosolīšanas nekavējoties ar parakstu protokolā apliecina tajā norādītās nomas maksas atbilstību nosolītajai.

1. **Izsoles rezultātu apstiprināšana.**
   1. Komisija ne vēlāk kā divu darba dienu laikā pēc izsoles paraksta izsoles protokolu un apstiprina izsoles rezultātus.
2. **Nobeiguma noteikumi.**
   1. Izsole atzīstama par nenotikušu, ja:
      1. nosolītājs ir tāda persona, kura nevar slēgt darījumus vai kurai nebija tiesību piedalīties izsolē;
      2. noteiktajos termiņos nav reģistrējies neviens izsoles dalībnieks;
      3. neviens dalībnieks nav pārsolījis izsoles sākumcenu.

8.2. Lēmumu par izsoles atzīšanu par nenotikušu pieņem Komisija.

8.3. Pretendentiem ir tiesības iesniegt sūdzību Madonas novada pašvaldības domes priekšsēdētājam par komisijas veiktajām darbībām 2 (divu) darbdienu laikā no izsoles dienas.

8.4. Noteikumiem ir šādi pielikumi, kas ir Noteikumu neatņemama sastāvdaļa:

8.4.1. pieteikums nomas tiesību izsolei;

8.4.2. Grafiskais attēls;

8.4.3. īslaicīgas nomas līguma projekts.

**Pielikums Nr. 1**

***04.07.2025.*** ***Madonas novada pašvaldības nekustamā īpašuma***

***ar adresi “Smecere”, Lazdonas pagasts, Madonas novads,***

***īslaicīgas nomas tiesību izsoles noteikumiem***

**Madonas novada pašvaldībai**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese, tālrunis, e-pasts)

**PIETEIKUMS**

***nekustamā īpašuma “Smecere”, Lazdonas pagasts, Madonas novads, ēdināšanas nodrošināšanai pasākumā ““Pasaules čempionāts blakusvāģu motokrosā Madonā” īslaicīgas nomas tiesību izsolei***

Ar šī pieteikuma iesniegšanu piesaku savu dalību nekustamā īpašuma “Smecere”, Lazdonas pagasts, Madonas novads, īslaicīgas nomas tiesību mutiskai izsolei.

* *piekrītu manu personas datu apstrādei;*
* *apliecinu, ka šajā iesniegumā norādītā informācija ir patiesa;*
* *apzinos, ka par nepatiesu ziņu sniegšanu mani var saukt pie normatīvajos aktos noteiktās atbildības;*
* *piekrītu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm;*
* *apliecinu, ka uz pieteikuma iesniegšanas brīdi Pieteicējam nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu valstij un Madonas novada pašvaldībai, tostarp nekustamā īpašuma nodokļu parādu.*

Pievienotie dokumenti:

2025.gada \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_*(paraksts, paraksta atšifrējums)*

*„Ar informāciju par Madonas novada pašvaldības personas datu apstrādes pamatnolūkiem saskaņā ar Eiropas Parlamenta un Padomes regulai Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 13.panta nosacījumiem ir iespējams iepazīties Madonas novada pašvaldības privātuma politikā:* [*http://www.madona.lv/datu-privatuma-politika/*](http://www.madona.lv/datu-privatuma-politika/)*”*

**Pielikums Nr. 2**

***04.07.2025. Madonas novada pašvaldības nekustamā īpašuma***


***ar adresi “Smecere”, Lazdonas pagasts, Madonas novads,***

***īslaicīgas nomas tiesību izsoles noteikumiem***

**Izsoles objekts -** **zemes vienības ar kadastra apzīmējumu 7066 001 0056 un**

**adresi “Smecere”, Lazdonas pagasts, Madonas novads,**

**teritorijas daļas izvietojuma grafiskais attēlojums (Ēdināšanas zona)**





**Pielikums Nr. 3**

***04.07.2025. Madonas novada pašvaldības nekustamā īpašuma***

***ar adresi “Smecere”, Lazdonas pagasts, Madonas novads,***

***īslaicīgas nomas tiesību izsoles noteikumiem***

ĪSTERMIŅA ZEMES NOMAS LĪGUMA PROJEKTS

|  |  |  |
| --- | --- | --- |
| **Datums** | *Līguma parakstīšanas datums ir pēdējā pievienotā droša elektroniskā paraksta un tā laika zīmoga datums* | |
| **Vieta** | Madona | |
| **Līguma numurs** |  | |
| **Iznomātājs** | Nosaukums | **Madonas novada pašvaldība** |
| Reģistrācijas Nr. | 90000054572 |
| Juridiskā adrese | Saieta laukums 1, Madona, Madonas novads, LV-4801 |
| Norēķinu konts | Nr. LV37UNLA0030900130116  AS “SEB banka” |
| Paraksta tiesīgā persona | Pašvaldības izpilddirektors Uģis Fjodorovs |
| Pamats | Madonas novada pašvaldības nolikums |
| Par līguma izpildes kontroli atbildīgais darbinieks | Guntis Ķeveris, mob. t. 26325419, e-pasts guntis.keveris@madona.lv |
| **Nomnieks** | Nosaukums |  |
| Reģistrācijas Nr. |  |
| Juridiskā adrese/adrese |  |
| Paraksttiesīgā persona |  |
| Pārstāvības pamats |  |
| Norēķinu konts |  |
| Kontaktinformācija |  |
| Par līguma izpildi atbildīgais darbinieks |  |

Nomnieks un Iznomātājs kopā sauktas – Puses un katra atsevišķi – Puse, noslēdz šādu līgumu (turpmāk – Līgums):

1. **Speciālie noteikumi.**

|  |  |
| --- | --- |
| **Nomas objekts** | Zemes vienības ar kadastra apzīmējumu 7066 001 0056, Lazdonas pagasts, Madonas novads, teritorijas daļa (turpmāk – Objekts), atbilstoši Līguma grafiskajam pielikumam |
| **Nomas termiņš** | Objekts tiek iznomāts uz šādu termiņu:   * Pasākuma sagatavošanas laiks līdz 2025. gada 15. augusta plkst. 21.00 * Pasākuma demontāžas laiks: līdz 2025. gada 18. augusta plkst. 9.00 * Tiešais pasākuma norises laiks 2025. gada 16. augustā plkst.8.30 – 23.00; 17. augustā no plkst. 8.30 – 19.00 |
| **Objekta nomas mērķis** | Objekts tiek iznomāts publiska pasākuma “Pasaules čempionāts blakusvāģu motokrosā Madonā” laikā sabiedriskās ēdināšanas un alkohola tirdzniecības nodrošināšanai. |
| Līguma termiņš | Līgums stājas spēkā ar Līguma parakstīšanas dienu un ir spēkā līdz pilnīgai saistību izpildei. |
| **Nomas maksa** | **\_\_\_\_\_\_\_\_EUR** (\_\_\_\_\_\_\_\_\_\_\_\_\_\_\_\_\_\_\_eiro), bez PVN.  Papildu jāmaksā pievienotās vērtības nodoklis normatīvajos aktos noteiktā apmērā |
| **Nomas maksas samaksas termiņš un kārtība** | Nomas maksa tiek maksāta 1 (vienā) maksājumā:  • 100 % 5 (piecu) dienu laikā pēc Līguma noslēgšanas  Iznomātājs noformē rēķinu un elektroniski nosūta Nomniekam uz e-pastu |
| **Pilnvaroto pārstāvju pilnvaras** | Pušu pilnvarotie pārstāvji ir atbildīgi par:   1. Līguma izpildes uzraudzīšanu, tai skaitā, Objekta pieņemšanas un nodošanas organizēšanu, atbilstoši Līguma prasībām. Iznomātāja pārstāvis pilnvarots kontrolēt Līguma saistību izpildi, tai skaitā apmeklēt Objektu, lai novērtētu tā stāvokli un Nomnieka darbības atbilstību; 2. rēķinu savlaicīgu izsniegšanu un apmaksu; 3. organizatorisko jautājumu risināšanu, kas saistīti ar Līguma izpildi. |

1. **Vispārīgie noteikumi.**
2. Iznomātājs nodod Nomniekam lietošanā Objektu Speciālajos noteikumos noteiktajā termiņā.
3. Iznomātājs sastāda rēķinus par visu Objekta izmantošanas laiku un iesniedz to Nomniekam apmaksai.Par Nomas maksas samaksas dienu uzskatāma diena, kurā maksājums ir ieskaitīts Iznomātāja bankas norēķinu kontā.
4. Iznomātājam ir tiesības vienpusēji atkāpties no nomas saistības un nepielaist Nomnieku pie Objekta izmantošanas, ja Nomnieks nav veicis Līgumā noteikto maksājumu termiņā.
5. Gadījumā, ja Iznomātājs pārtrauc Objekta lietošanu iepriekš neparedzētu apstākļu dēļ, viņš par to informē Nomnieku vienu darba dienu iepriekš. Nomniekam šajā gadījumā nav tiesību lietot Objektu un viņam nav par to jāmaksā.
6. **Iznomātājs:**
   1. apņemas nodot lietošanā Objektu saskaņā ar Līguma noteikumiem;
   2. garantē Nomniekam tiesības lietot Objektu bez traucējuma vai pārtraukuma no Iznomātāja puses;
   3. veic Objekta apskati, lai konstatētu vai Nomnieks to izmanto atbilstoši Līguma noteikumiem;
   4. prasa Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus;
   5. vienpusēji izbeidz Līgumu pirms termiņa un liedz Nomniekam izmantot Objektu, ja Nomnieks nav ievērojis savai darbībai saistošos normatīvos aktus;
   6. neatbild par Nomnieka mantas bojāšanos vai bojāeju trešo personu vai nepārvaramas varas iedarbības rezultātā.
7. **Nomnieks:**
   1. nodrošina Objekta izmantošanu Speciālajos noteikumos paredzētajam mērķim;
   2. nodrošina 7 dažādu sabiedriskās ēdināšanas uzņēmumu tirdzniecības organizāciju;
   3. 10 darba dienu laikā no līguma parakstīšanas dienas Nomnieks iesniedz rīkotāja pārstāvim uz e-pastu [info@wscmadona.com](mailto:info@wscmadona.com) apakšnomnieku sarakstu, kurā norāda uzņēmuma nosaukumu, reģistrācijas numuru, katras tirdzniecības vietas metrāžu (m), ēdienu un dzērienu sortimentu katrā tirdzniecības vietā;
   4. nodrošina ēdināšanu 5000 pasākuma apmeklētājiem pilnu divu dienu garumā;
   5. saskaņo ar Iznomātāju noņemamu konstrukciju uzstādīšanu Objektā, nebojājot to;
   6. saskaņo ar Iznomātāju jebkādas Nomnieka tehnikas izmantošanu Objektā;
   7. savām vajadzībām nodrošina elektroenerģijas pieslēgumu;
   8. ar savu darbību neizraisa Objekta applūšanu ar notekūdeņiem un piesārņošanu ar atkritumiem;
   9. nodrošina Objekta sakopšanu atbilstoši normatīvo aktu, tai skaitā pašvaldības saistošo noteikumu, prasībām, kā arī sadzīves atkritumu savākšanu un izvešanu no Objekta;
   10. nerada traucējumus citiem īpašuma izmantotājiem;
   11. samaksā Nomas maksu Speciālajos noteikumos noteiktajā kārtībā un termiņā;
   12. pirms tirdzniecības uzsākšanas samaksā pašvaldības nodevu par ielu tirdzniecību un izņem tirdzniecības atļauju;
   13. uztur un lieto Objektu saudzīgi, atbilstoši tā mērķim;
   14. atbild par Objekta labiekārtojuma un Iznomātāja mantas sabojāšanu Nomnieka vai trešo personu vainas dēļ;
   15. atbild par normatīvo aktu ievērošanu, t.sk., Autortiesību likumu un vispārpieņemtiem drošības, darba aizsardzības, vides aizsardzības, sanitārajiem, ekspluatācijas un citiem noteikumiem, patstāvīgi veic visu piemērojamo nodokļu, nodevu, licenču, honorāru un citu maksājumu samaksu;
   16. neizvieto reklāmu bez saskaņošanas ar Iznomātāju;
   17. atlīdzina visus zaudējumus vai izdevumus, kādi Iznomātājam radušies Nomnieka vainas dēļ;
   18. nodrošina, ka Objektā esošās personas ievēro no Līguma izrietošos Nomnieka pienākumus. Nomnieks atbild par šo personu darbībām un bezdarbībām, it kā tās būtu paša Nomnieka darbības vai bezdarbības, un sedz zaudējumus, kas radušies minēto personu darbības vai bezdarbības rezultātā;
   19. avārijas gadījumā Objektā nekavējoties veic iespējamos neatliekamos pasākumus avārijas un avārijas seku mazināšanai, ziņo par to attiecīgajam dienestam un Iznomātājam, piedalās apsekošanas akta sastādīšanā;
   20. neveic būvniecību Objektā un nenodot Objektu apakšnomā;
   21. nodrošina Tirdzniecības vietas estētisku, ar rīkotāju saskaņotu, teritorijas noformējumu un aprīkojumu (aprīkojums 100 - 150 apmeklētāju vietām, ne mazāk kā 12 - 15 galdu un krēslu komplekti. Galdiem un krēsliem jābūt vienādiem, teicamā tehniskā un vizuālā stāvoklī, teltis – balta, pelēka, melna);
   22. nodrošina dzērienu depozītu sistēmu;
   23. gadījumā, ja Nomnieks nodara zaudējumus vai kaitējumu trešajām personām, tas atlīdzina visus radītos zaudējumus.
8. Ja Iznomātājs konstatē, ka Objekts vai tā labiekārtojums vai Iznomātāja manta ir bojāta, Puses sastāda aktu, ko paraksta Pušu pilnvarotie pārstāvji, un vienojas par termiņu (ne vairāk par 3 darba dienām), kurā Nomnieks bojājumus novērsīs.
9. Puses nav atbildīgas par Līguma saistību neizpildi nepārvaramas varas apstākļu dēļ. Tie var būt valdības lēmumi, stihiskas nelaimes, ierobežojumi enerģijas padevē un piegādē, kā arī citi apstākļi, kas Pusēm nav kontrolējami.
10. Visi strīdi un domstarpības saistībā ar Līgumu, ko nevar noregulēt starp Pusēm pārrunu ceļā, tiek risināti tiesā.
11. Puses var izbeigt Līgumu pirms tā darbības termiņa beigām, savstarpēji rakstveidā par to vienojoties.
12. Līgums saistošs Pusēm, to pilnvarotajām personām, tiesību un saistību pārņēmējiem.
13. Līguma grozījumi un papildu vienošanās ir spēkā tikai tad, ja tie ir noformēti rakstveidā un abpusēji parakstīti.
14. Visi paziņojumi ir iesniedzami rakstiski Līguma preambulā norādītajā adresē, un uzskatāmi par saņemtiem 7. (septītajā) darba dienā pēc nosūtīšanas ar pasta sūtījumu, vai dienā, kad nodotas personīgi rokās pret parakstu.
15. Puses apņemas nekavējoties paziņot viena otrai par savas atrašanās vietas, pārstāvja un citām būtiskām izmaiņām.
16. Līgums ir sagatavots latviešu valodā elektroniska dokumenta veidā un parakstīts elektroniski ar drošu elektronisko parakstu. Līgums stājas spēkā pēdējā droša elektroniskā paraksta un laika zīmoga pievienošanas brīdī.
17. Līgumam ir viens pielikums: Grafiskais pielikums uz 1 (vienas) lapas.

|  |  |
| --- | --- |
| Iznomātājs: **Madonas novada pašvaldība**  Pašvaldības izpilddirektors **Uģis Fjodorovs**  *Datums skatāms laika zīmogā* | Nomnieks:  *Datums skatāms laika zīmogā* |

Pielikums

**Zemes vienības ar kadastra apzīmējumu 7066 001 0056 un**

**adresi “Smecere”, Lazdonas pagasts, Madonas novads,**

**teritorijas daļas izvietojuma grafiskais attēlojums (Ēdināšanas zona)**



